शिमला।। सुप्रीम कोर्ट ने धर्मशाला में क्रिकेट स्टेडियम बनाने के लिए जमीन देने के मामले में हुई कथित अनियमितताओं को लेकर बीजेपी के सांसद अनुराग ठाकुर, उनके पिता और हिमाचल प्रदेश के पूर्व मुख्यमंत्री प्रेम कुमार धूमल व अन्य के खिलाफ दर्ज एफआईआर शुक्रवार को रद्द कर दी है। चूंकि हिमाचल प्रदेश सरकार ने इस मामले में अभियोग वापस लेने का फैसला किया था, ऐसे में सुप्रीम कोर्ट ने इस मामले में दर्ज एफ़आईआर को रद्द कर दिया।